**«Табиғи монополия субъектілерінің реттеліп көрсетілетін қызметтерімен технологиялық байланысты қызметтердің тізбесін бекіту туралы» Қазақстан Республикасы Премьер-Министрінің орынбасары- Ұлттық экономика министрі, Қазақстан Республикасы Су ресурстары және ирригация министрі мен Қазақстан Республикасы Энергетика министрінің бірлескен бұйрығының жобасына түсіндірме жазба**

1. **Әзірлеуші мемлекеттік органның атауы.**

Қазақстан Республикасының Ұлттық экономика министрлігі.

**2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық және өзге де тапсырмаларына сілтеме жасай отырып, нормативтік құқықтық актілердің жобасын қабылдау үшін негіздемелер**

Жоба Қазақстан Республикасының Кәсіпкерлік кодексінің 124-6- бабының 3-1) тармақшасына сәйкестендіру мақсатында әзірленді.

**3. Нормативтік құқықтық актілердің жобасы бойынша қаржы шығындарының қажеттігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есеп-қисаптар, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі).**

Жобаны қабылдау мемлекеттік бюджеттен қаржылық шығындарды талап етпейді.

1. **Нормативтік құқықтық актілердің жобасы қабылданған жағдайда болжанатын әлеуметтік-экономикалық, құқықтық және (немесе) өзге салдар, сондай-ақ жоба ережелерінің ұлттық қауіпсіздікті қамтамасыз етуге ықпалы.**

Жобаны қабылдау теріс әлеуметтік-экономикалық және/немесе құқықтық салдарға әкеп соқтырмайды.

**5.** **Нақты мақсаттар мен күтілетін нәтижелердің мерзімдері.**

«Қазақстан Республикасының кейбір заңнамалық актілеріне бәсекелестік мәселелері бойынша өзгерістер мен толықтырулар енгізу туралы» Қазақстан Республикасы Заңының әзірленген жоба шеңберінде Кодекстің реттеліп көрсетілетін қызметтерге технологиялық байланысты табиғи монополиялар субъектілерінің қызмет түрлерінің тізбесін тиісті салаларда мемлекеттік реттеуді жүзеге асыратын өзге мемлекеттік органдармен бірлесіп бекіту бойынша табиғи монополиялар саласындағы уәкілетті органның құзыретінің бөлігіне өзгерістер енгізу көзделген.

**6.** **Нормативтік құқықтық актілер жобаларында қаралатын мәселелер бойынша бұрын қабылданған актілері және олардың іске асырылу нәтижелері туралы мәліметтер.**

Жоқ.

**7. Енгізілетін нормативтік құқықтық актілер жобасы қабылданған жағдайда заңнаманы оған сәйкес келтіру қажеттігі (басқа нормативтік құқықтық актілерді қабылдау немесе қолданыстағы актілерге өзгерістер және/немесе толықтырулар енгізу талап етілетін-етілмейтінін көрсету) не ондай қажеттіліктің болмауы.**

Талап етілмейді.

**8. Нормативтік құқықтық актінің жобасын мемлекеттік органның интернет-ресурсында, сондай-ақ ашық нормативтік құқықтық актілердің интернет-порталында орналастыру туралы ақпарат (күні, байт саны).**

Жоба <https://legalacts.egov.kz/npa/view?id=15139560> 2025 жылғы \_\_\_\_наурыздағы ашық нормативтік құқықтық актілердің интернет-порталында орналастырылған. Байт саны: \_\_\_ КБ.

**9. Әлеуметтік маңызы бар нормативтік құқықтық актінің жобасына түсіндірме жазбаны уәкілетті мемлекеттік органдардың интернет-ресурстарында орналастыру туралы ақпарат.**

Талап етілмейді.

**10. Нормативтік құқықтық акті жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**11. Нормативтік құқықтық акті жобасының қолданысқа енгізілуіне байланысты жеке кәсіпкерлік субъектілері шығынының азаюын және немесе ұлғаюын растайтын есеп-қисаптар нәтижелері.**

Талап етілмейді.

**Қазақстан Республикасының**

**Ұлттық экономика**

**вице-министрі А. Дарбаев**